CELEX: 32015R1850
Language: bg
Date: 2015-10-13 00:00:00
Title: Регламент за изпълнение (ЕС) 2015/1850 на Комисията от 13 октомври 2015 година за определяне на подробни правила за прилагането на Регламент (ЕО) № 1007/2009 на Европейския парламент и на Съвета относно търговията с тюленови продукти (Текст от значение за ЕИП)

16.10.2015   
            
            
               BG
            
            
               Официален вестник на Европейския съюз
            
            
               L 271/1
            
         РЕГЛАМЕНТ ЗА ИЗПЪЛНЕНИЕ (ЕС) 2015/1850 НА КОМИСИЯТА
   от 13 октомври 2015 година
   за определяне на подробни правила за прилагането на Регламент (ЕО) № 1007/2009 на Европейския парламент и на Съвета относно търговията с тюленови продукти
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1007/2009 на Европейския парламент и на Съвета от 16 септември 2009 г. относно търговията с тюленови продукти (1), и по-специално член 3, параграф 4 от него,
   като има предвид, че:
   
               (1)
            
            
               С Регламент (ЕО) № 1007/2009 се разрешава — при определени условия — пускането на пазара на тюленови продукти, които са получени от лов, традиционно извършван от инуитските и други коренни общности. С него се разрешава също така пускането на пазара на тюленови продукти, когато вносът на тюленови продукти е епизодичен по своя характер и се състои само от стоки за лична употреба от пътници и техните семейства.
            
         
               (2)
            
            
               С Регламент (ЕС) № 737/2010 на Комисията (2) са определени подробни правила за пускането на пазара на тюленови продукти съгласно член 3 от Регламент (ЕО) № 1007/2009.
            
         
               (3)
            
            
               С Регламент (ЕС) 2015/1775 на Европейския парламент и на Съвета (3) се изменя член 3 от Регламент (ЕО) № 1007/2009 и се отменя Регламент (ЕС) № 737/2010, считано от датата на прилагане на настоящия регламент. Поради това е необходимо да се определят мерки за прилагането на член 3 от изменения Регламент (ЕО) № 1007/2009.
            
         
               (4)
            
            
               Целесъобразно е да се предвиди органите, които отговарят на определени изисквания, да се включат в списък на признатите органи, които издават сертификати, удостоверяващи спазването на условията за пускането на пазара на тюленови продукти.
            
         
               (5)
            
            
               Следва да се определят образци за сертификатите и съставляващите ги екземпляри, за да се улеснят администрирането и проверката им.
            
         
               (6)
            
            
               Следва да се определят процедури за контрол на сертификатите. Тези процедури следва да са възможно най-опростени и практични, без това да се отразява отрицателно върху надеждността и консистентността на системата за контрол.
            
         
               (7)
            
            
               Следва да бъде разрешено използването на електронни системи, за да се улесни обменът на данни между компетентните органи, Комисията и признатите органи.
            
         
               (8)
            
            
               Обработването на лични данни за целите на настоящия регламент, и по-специално обработването на личните данни, които се съдържат в сертификатите, следва да е съобразено с Директива 95/46/ЕО на Европейския парламент и на Съвета (4) и с Регламент (ЕО) № 45/2001 на Европейския парламент и на Съвета (5).
            
         
               (9)
            
            
               Тъй като с настоящия регламент се определят подробни правила за прилагането на член 3 от Регламент (ЕО) № 1007/2009, както е изменен с Регламент (ЕС) 2015/1775, който се прилага от 18 октомври 2015 г., той следва да влезе в сила спешно.
            
         
               (10)
            
            
               Мерките, предвидени в настоящия регламент, са в съответствие със становището на комитета, създаден съгласно член 18, параграф 1 от Регламент (ЕО) № 338/97 на Съвета (6),
            
         ПРИЕ НАСТОЯЩИЯ РЕГЛАМЕНТ:
   Член 1
   Предмет
   С настоящия документ се определят подробни правила за пускането на пазара на тюленови продукти и за вноса на тюленови продукти за лична употреба от пътници или техните семейства съгласно член 3 от Регламент (ЕО) № 1007/2009.
   Член 2
   Лична употреба от пътници или техните семейства
   1.   Тюленови продукти за лична употреба от пътници или техните семейства може да се внасят само ако е изпълнено някое от следните изисквания:
   
               а)
            
            
               тюленовите продукти са или облечени от пътниците, или носени като ръчен багаж от тях, или се съдържат в личния им багаж;
            
         
               б)
            
            
               тюленовите продукти са част от личните вещи на физическо лице, което премества обичайното си местопребиваване от трета държава в Съюза;
            
         
               в)
            
            
               тюленовите продукти са придобити на място в трета държава от пътници и са внесени от въпросните пътници на по-късна дата, ако, при пристигане на територията на Съюза, тези пътници представят на митническите органи на съответната държава членка следните документи:
               
                           i)
                        
                        
                           писмено уведомление за внос;
                        
                     
                           ii)
                        
                        
                           придружаващ документ, доказващ придобиването на продуктите в съответната трета държава.
                        
                     
         2.   За целите на параграф 1, буква в) писменото уведомление и придружаващият документ се заверяват от митническите органи и се връщат на пътниците. При внос уведомлението и придружаващият документ се представят на митническите органи заедно с митническата декларация за съответните продукти.
   Член 3
   Признати органи
   1.   Даден орган се включва в списък на признатите органи, когато докаже, че отговаря на следните изисквания:
   
               а)
            
            
               притежава правосубектност;
            
         
               б)
            
            
               в състояние е да установи дали са изпълнени изискванията на член 3, параграф 1 от Регламент (ЕО) № 1007/2009;
            
         
               в)
            
            
               в състояние е да издава и администрира сертификатите, посочени в член 4, параграф 1, както и да обработва и съхранява записи;
            
         
               г)
            
            
               в състояние е да изпълнява функциите си по начин, с който се избягва конфликт на интереси;
            
         
               д)
            
            
               в състояние е да следи за спазване на изискванията, посочени в член 3, параграф 1 от Регламент (ЕО) № 1007/2009;
            
         
               е)
            
            
               в състояние е да отнема сертификатите, посочени в член 4, параграф 1, или да прекратява валидността им в случай на неспазване на изискванията на настоящия регламент и да предприема мерки, за да информира за това компетентните органи и митническите органи на държавите членки;
            
         
               ж)
            
            
               подлежи на одит от независима трета страна;
            
         
               з)
            
            
               действа на национално или регионално ниво.
            
         2.   За да бъде включен даден орган в списъка, посочен в параграф 1, той представя на Комисията заявление, придружавано от документи, които доказват, че той изпълнява изискванията по параграф 1.
   3.   В края на всеки цикъл на докладване признатият орган представя на Комисията одитните доклади, изготвени от независимата трета страна, посочена в параграф 1, буква ж).
   Член 4
   Сертификати
   1.   При поискване, когато са изпълнени изискванията за пускане на пазара, посочени в член 3, параграф 1 от Регламент (ЕО) № 1007/2009, признатият орган издава сертификат съобразно образците в приложението към настоящия регламент.
   2.   Признатият орган изпраща сертификата на заявителя и съхранява екземпляр от него в продължение на три години за архивни цели.
   3.   При спазване на член 5, параграф 2, когато тюленов продукт се пуска на пазара, оригиналът на сертификата се предава с тюленовия продукт. Заявителят може да съхранява екземпляр от сертификата.
   4.   Във всяка фактура, издадена впоследствие, се посочва номерът на сертификата.
   5.   Тюленов продукт, придружаван от сертификат, който е издаден в съответствие с параграф 1, се смята за отговарящ на условията по член 3, параграф 1 от Регламент (ЕО) № 1007/2009.
   6.   Митническа декларация за допускане за свободно обращение на тюленов продукт съгласно член 79 от Регламент (ЕИО) № 2913/92 на Съвета (7) се приема, при условие че се представи сертификат, издаден в съответствие с параграф 1 от настоящия член. Без да се засягат разпоредбите на член 77, параграф 2 от Регламент (ЕИО) № 2913/92, митническите органи съхраняват екземпляр от сертификата в своя архив.
   7.   В случай на съмнения относно автентичността или верността на сертификат, издаден в съответствие с параграф 1, както и при необходимост от допълнителни консултации, митническите органи и другите правоприлагащи органи се обръщат към компетентен орган, определен от съответната държава членка в съответствие с член 6. Компетентният орган, към който те са се обърнали, взема решение какви мерки трябва да се предприемат.
   Член 5
   Формат на сертификатите
   1.   Сертификатът, посочен в член 4, параграф 1, се изготвя на хартиен носител или в електронна форма.
   2.   Ако сертификатът е в електронна форма, в момента на пускането си на пазара тюленовият продукт се придружава от разпечатка на този сертификат.
   3.   Използването на сертификата не засяга други формалности, свързани с пускането на пазара.
   4.   Компетентен орган, определен в съответствие с член 6, може да изиска сертификатът да бъде преведен на официалния език на държавата членка, на чийто пазар ще бъде пуснат продуктът.
   Член 6
   Компетентни органи
   1.   Всяка държава членка определя един или няколко компетентни органа, които отговарят за следните задачи:
   
               а)
            
            
               проверка — при поискване от страна на митническите органи съгласно член 4, параграф 7 — на сертификатите за внесени тюленови продукти;
            
         
               б)
            
            
               контрол върху издаването на сертификати от признатите органи, установени и действащи в съответната държава членка;
            
         
               в)
            
            
               съхраняване на екземпляри от сертификатите, издадени за тюленови продукти, които са получени от лов на тюлени в съответната държава членка.
            
         2.   Държавите членки уведомяват Комисията за компетентните органи, определени в съответствие с параграф 1.
   3.   Комисията публикува на своя уебсайт списъка на компетентните органи, определени в съответствие с параграф 1. Списъкът редовно се актуализира.
   Член 7
   Електронни системи за обмен и запис на данни
   1.   Компетентните органи може да използват електронни системи за обмен и запис на данните, съдържащи се в сертификатите.
   2.   Държавите членки се съобразяват с изискването за взаимно допълване и техническа и оперативна съвместимост на електронните системи, посочени в параграф 1.
   Член 8
   Защита по отношение на обработването на лични данни
   Настоящият регламент не засяга нивото на защита на физическите лица по отношение на обработването на лични данни съгласно правото на Съюза и националното право, и по-специално не променя задълженията и правата, установени в Директива 95/46/ЕО и Регламент (ЕО) № 45/2001. Защитата на физическите лица по отношение на обработването на лични данни се осигурява по-специално що се отнася до оповестяването или съобщаването на личните данни, съдържащи се в сертификата.
   Член 9
   Преходни разпоредби
   Сертификатите, издадени от признат орган в съответствие с Регламент (ЕС) № 737/2010 преди 18 октомври 2015 г., остават в сила след тази дата.
   Член 10
   Влизане в сила и прилагане
   Настоящият регламент влиза в сила в деня на публикуването му в Официален вестник на Европейския съюз.
   Той се прилага от 18 октомври 2015 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 октомври 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 286, 31.10.2009 г., стр. 36.
   
      (2)  Регламент (ЕС) № 737/2010 на Комисията от 10 август 2010 г. за определяне на подробни правила за прилагането на Регламент (ЕО) № 1007/2009 на Европейския парламент и на Съвета относно търговията с тюленови продукти (ОВ L 216, 17.8.2010 г., стр. 1).
   
      (3)  Регламент (ЕС) 2015/1775 на Европейския парламент и на Съвета от 6 октомври 2015 г. за изменение на Регламент (ЕО) № 1007/2009 относно търговията с тюленови продукти и за отмяна на Регламент (ЕС) № 737/2010 на Комисията (ОВ L 262, 7.10.2015 г., стр. 1).
   
      (4)  Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (ОВ L 281, 23.11.1995 г., стр. 31).
   
      (5)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).
   
      (6)  Регламент (ЕО) № 338/97 на Съвета от 9 декември 1996 г. относно защитата на видовете от дивата флора и фауна чрез регулиране на търговията с тях (ОВ L 61, 3.3.1997 г., стр. 1).
   
      (7)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
         
      
         
      
         
      
         
      
         
      
         Указания за попълване
      
      
         Общи указания:
      
      Попълва се с главни букви.
      
                  Клетка 1
               
               
                  Издаващ орган
               
               
                  Посочват се името и адресът на признатия орган, който издава сертификата.
               
            
                  Клетка 2
               
               
                  За целите на издаващата държава
               
               
                  Клетка за целите на издаващата държава.
               
            
                  Клетка 3
               
               
                  Номер на сертификата
               
               
                  Посочва се номерът на сертификата.
               
            
                  Клетка 4
               
               
                  Държава на пускане на пазара
               
               
                  Посочва се държавата, в която се предвижда тюленовият продукт да бъде пуснат за първи път на пазара на Европейския съюз.
               
            
                  Клетка 5
               
               
                  Код по ISO
               
               
                  Посочва се двубуквеният код на държавата, декларирана в клетка 4.
               
            
                  Клетка 6
               
               
                  Търговско описание на тюленовия продукт
               
               
                  Посочва се търговското описание на тюленовия(те) продукт(и). Описанието трябва да е в съответствие с вписаното в клетка 7.
               
            
                  Клетка 7
               
               
                  Научно наименование
               
               
                  Посочват се научните наименования на видовете тюлени, използвани в продукта. Когато в съставен продукт са използвани няколко вида, всеки вид се посочва на отделен ред.
               
            
                  Клетка 8
               
               
                  Позиция по ХС
               
               
                  Посочва се четирицифреният или шестцифреният код на стоката съгласно Хармонизираната система за описание и кодиране на стоките.
               
            
                  Клетка 9
               
               
                  Държава на улов
               
               
                  Посочва се държавата, в която използваните в продукта тюлени са били уловени в дивата природа.
               
            
                  Клетка 10
               
               
                  Код по ISO
               
               
                  Посочва се двубуквеният код на държавата, декларирана в клетка 9.
               
            
                  Клетка 11
               
               
                  Нетно тегло
               
               
                  Посочва се общото тегло в килограми. То се определя като нетна маса на тюленовите продукти без непосредствени контейнери или други опаковки, с изключение на подложки, разделители, етикети и др.
               
            
                  Клетка 12
               
               
                  Брой единици
               
               
                  Когато е приложимо, се посочва броят единици.
               
            
                  Клетка 13
               
               
                  Отличителни знаци
               
               
                  Когато е приложимо, се посочват отличителни знаци, например — номер на партидата или номер на товарителницата.
               
            
                  Клетка 14
               
               
                  Уникален идентификатор
               
               
                  Посочва се нанесен върху самия продукт идентификатор, използван за проследяване.
               
            
                  Клетка 15
               
               
                  Подпис и печат на издаващия признат орган
               
               
                  В тази клетка се подписва оправомощеното длъжностно лице, посочват се мястото и датата и се полага официалният печат на издаващия признат орган.
               
            
                  Клетка 16
               
               
                  Митническа заверка
               
               
                  Митническият орган посочва номера на митническата декларация и полага своя подпис и печат.